stanford-oval/wikipedia huggingface dataset:
Normani

| Normani |
| --- | --- |
 Normani esiintymässä Jingle Ballissa vuonna 2019.
Henkilötiedot
Koko nimi:  Normani Kordei Hamilton
Syntynyt: 31. toukokuuta 1996 Atlanta, Georgia, Yhdysvallat
Ammatti:  laulaja, tanssija
Muusikko
Laulukielet:  englanti
Aktiivisena:  2009–
Tyylilajit:  R&B, pop
Yhtyeet:  Fifth Harmony (2012–2017)
Levy-yhtiöt:  Syco Music, Epic Records, Keep Cool Records, RCA Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Normani Kordei Hamilton (s. 31. toukokuuta 1996 Atlanta, Georgia, Yhdysvallat, taiteilijanimeltään Normani) on yhdysvaltalainen laulaja ja tanssija. Hän on Yhdysvaltain X Factor-kilpailussa vuonna 2012 perustetun tyttöbändi Fifth Harmonyn entinen jäsen. Ollessaan osana yhtyettä Normani kilpaili vuonna 2017 televisiosarjan Dancing with the Stars 24. tuotantokaudella. Vuonna 2018 hän julkaisi yhteistyönä Khalidin kanssa duettokappaleen ”Love Lies”, joka myi nelinkertaista platinaa Yhdysvalloissa.
Tausta

Normani syntyi Atlantassa ja kasvoi New Orleansissa, Louisianassa. Hänellä on kaksi vanhempaa sisarpuolta. Normanin perhe muutti Texasiin Hurrikaani Katrinan jälkeen vuonna 2005. Kolmevuotiaasta asti Normani osallistui tanssi-, voimistelu- ja kauneuskisoihin. Hän levytti ensimmäisen kappaleensa 13-vuotiaana ja esiintyi HBO:n televisiosarjassa Treme.
Sooloura

Fifth Harmonyn jäätyä tauolle Normani on tehnyt yhteistyötä lukuisten eri artistien kanssa sekä julkaissut Calvin Harrisin kanssa kahden kappaleen EP-levyn Normani x Calvin Harris. Marraskuussa 2018 hän julkaisi kappaleen ”Waves” jolla vierailee myös 6lack. Lisäksi hän on esiintynyt Sam Smithin vuonna 2019 julkaistulla kappaleella "Dancing with a Stranger", joka pääsi singlelistan kymmenen parhaan joukkoon niin Isossa-Britanniassa kuin Yhdysvalloissa. Elokuussa 2019 Normani julkaisi hänen ensimmäisen soolosinglensä nimeltään ”Motivation” joka pääsi artistin kotimaassa singlelistan neljänkymmenen parhaan joukkoon. Sen jälkeen Normani on tehnyt yhteistyötä muun muassa Nicki Minajin kanssa elokuvan Charlien enkelit soundtrack-levyn parissa. Hän julkaisi Megan Thee Stallionin kanssa kappaleen ”Diamonds” elokuvan Birds of Prey soundtrackille.
Diskografia > EP-levyt

Normani x Calvin Harris (2018)
Diskografia > Singlet

Pääartistina
”Love Lies” (Khalidin kanssa) (2018)
”Waves” (mukana 6lack) (2018)
”Dancing with a Stranger” (Sam Smithin kanssa) (2019)
”Motivation” (2019)
”Diamonds” (Megan Thee Stallionin kanssa) (2020)
Vierailevana artistina
”Body Count (Remix)” (Jessie Reyez feat. Kehlani) (2018)
Promosinglet
”Checklist” (Calvin Harrisin kanssa, mukana WizKid) (2018)
”Slow Down” (Calvin Harrisin kanssa) (2018)
Käännös suomeksi
Käännös suomeksi
Ottavio Bianchi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. lokakuuta 1943
Syntymäpaikka: Brescia, Italia
Pelipaikka: Keskikenttä
Pituus: 1,72 m
Junioriseurat
: Brescia Calcio
Seurat
| Vuodet | Seura | O | (M) |
| 1960–66 | Brescia | 97 | (18) |
| 1966–1971 | Napoli | 109 | (14) |
| 1971–73 | Atalanta | 55 | (6) |
| 1973–74 | AC Milan | 14 | (2) |
| 1974–75 | Cagliari | 20 | (1) |
| 1975–77 | SPAL 1907 | 35 | (0) |
Maajoukkue
| 1966 |  Italia | 2 | (0) |
Valmennusura
1976–77: SPAL 1907
1978–79: Siena
1979–80: Mantova
1980–81: Triestina
1981–83: Atalanta
1983–84: Avellino
1984–85: Calcio Como
1985–89: Napoli
1990–92: Roma
1992–93: Napoli
1994–95: Inter Milan
2002: Fiorentina
 Seurajoukkueuran tilastot kattavat vain kansalliset sarjat.
Ottavio Bianchi (6. lokakuuta 1943 Brescia, Italia) on italialainen entinen jalkapalloilija ja jalkapallovalmentaja. Hän pelasi ja valmensi koko uransa Italiassa. Hänen parhaat saavtuksensa tulivat Napolissa, jossa hän saavutti valmentajana Scudetton, Italian cupin voiton sekä UEFA Cupin voiton. Hän pelasi Italian maajoukkueessa kaksi ottelua vuonna 1966.
Onnittelu

Onnittelu tai onnentoivotus on kohtelias toivotus, joka kohdistuu menestyksen, saavutuksen, merkkipäivän tai muun vastaavan kokeneeseen henkilöön. Ihmiset onnittelevat esimerkiksi tutkinnon suorittamisen, kilpailun voittamisen, syntymäpäivän, naimisiinmenon tai lapsen saamisen johdosta. Yleisiä onnittelulausahduksia ovat esimerkiksi onnea, onneksi olkoon ja paljon onnea. Kasvotusten onnitellessa usein kätellään ja joskus saatetaan halata. Onnitella voi myös kortin, runon tai puheen välityksellä.
Aiheesta muualla

Onnitteluja
onnittelu.fi
Oulun yliopiston eläintarha

| Oulun yliopiston eläintarha> Oulun yliopiston ekologian ja genetiikan tutkimusyksikkö |
| --- | --- |
Sijainti:  Oulu
Perustettu:  1986
Suljettu:  2010
Organisaatio
Omistaja:  Oulun yliopisto
Oulun yliopiston eläintarha oli Oulussa Linnanmaalla toiminut eläintarha. Se toimi silloisen Oulun yliopiston biologian laitoksen alaisuudessa, minkä nimi on myöhemmin muutettu ekologian ja genetiikan tutkimusyksiköksi. Vuonna 1986 perustettu eläintarha lakkautettiin vuonna 2010 korkeiden kustannusten vuoksi, ja samalla loppui myös yliopiston eläinyksikön toiminta.
Eläintarhassa tutkittiin sen käyttöaikana muun muassa karhujen talviunta, poroja sekä hirvikärpäsiä. Eläintarhan rakennukset ja häkit olivat lakkauttamisen jälkeen hylättyinä, ja ne purettiin kesällä 2022 tilojen omistajan Suomen Yliopistokiinteistöt Oy:n toimesta. Paikalle on Linnanmaa-Kaijonharjun alustavissa suunnitelmissa vuonna 2019 kaavailtu asuinrakennuksia ja sen tilalle kasvavalle asuinalueelle saattaa tulla lisää 12 000 uutta asukasta ja yli 10 000 työpaikkaa. Nykyinen asukasmäärä on 5 400 ihmistä ja noin 7 000 työpaikkaa.
Oikeusneuvos

Oikeusneuvos (ruots. justitieråd)  on virkanimike, jota käytetään Suomen korkeimman oikeuden jäsenistä lukuun ottamatta sen presidenttiä. Vuoden 2017 alusta lähtien sama virkanimike on ollut myös korkeimman hallinto-oikeuden jäsenillä, joista aikaisemmin käytettiin nimitystä hallintoneuvos.
Korkein oikeus

Korkeimmassa oikeudessa on lain mukaan oltava jäseninä presidentti ja vähintään 15 oikeusneuvosta. Vuoden 2020 toukokuussa oikeusneuvoksia on 18. Oikeusneuvokset on nimitetty virkaansa keskimäärin 49 vuoden ikäisinä.[lähde? ]
Oikeusneuvokset ovat toimineet aiemmin erilaisissa lakimiestehtävissä, useimmiten tuomioistuimissa mutta myös lainvalmistelijoina, oikeustieteen tutkijoina tai asianajajina. Korkeimmassa oikeudessa he eivät erikoistu tiettyihin asioihin, vaan kaikki oikeusneuvokset osallistuvat kaikenlaisten asioiden käsittelyyn.
Kelpoisuusvaatimukset virkaan

Tuomioistuinlain 10 luvun 1 §:n mukaan tuomariksi voidaan nimittää oikeustieteen muun ylemmän korkeakoulututkinnon kuin kansainvälisen ja vertailevan oikeustieteen maisterin tutkinnon suorittanut oikeamielinen Suomen kansalainen, joka aikaisemmalla toiminnallaan tuomioistuimessa tai muussa tehtävässä on osoittanut, että hänellä on täytettävänä olevan viran menestyksellisen hoitamisen edellyttämä perehtyneisyys viran tehtäväalaan sekä tarvittavat henkilökohtaiset ominaisuudet. Saman lain 10 luvun 2 §:n mukaan korkeimman oikeuden presidentiksi ja jäseneksi sekä korkeimman hallinto-oikeuden presidentiksi ja jäseneksi voidaan nimittää 1 §:ssä säädetyt edellytykset hyvin täyttävä etevä laintuntija. Korkeimman oikeuden ja korkeimman hallinto-oikeuden presidenteiltä edellytetään lisäksi johtamistaitoa.
Palkkaus

Marraskuussa 2018 oikeusneuvoksen palkka on 11 026 euroa kuukaudessa. Korkeimman oikeuden presidentin korvaus on 12 970 euroa kuukaudessa.
Onnion

| Onnion |
| --- | --- |
 Yleiskuva kylästä
 Onnion
 Koordinaatit: 46°10′19″N, 6°28′47″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Bonneville
Pinta-ala:  
 – Kokonaispinta-ala:  19,0 km²
Väkiluku (2019):  1 288 
 – Väestötiheys:  67 as./km²
Kunnan numero:  74205
 
 Kunnan kotisivut 
Infobox OKVirheellinen NIMI-arvo: 
Onnion on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Rissejoen varrella, noin 21 kilometriä Bonnevillen kaupungista koilliseen.
Saint Mauricen kirkko
Keskustassa oleva Saint Mauricen kirkko on rakennettu vuosina 1824-1829 samalla paikalla olleen kirkon tilalle. Vuorilla vaikeakulkuisen maaston takana on luola Grotte du Baré. Se on Haute-Savoien vanhin arkeologinen paikka, ja siellä on tehty monia arkeologisia löytöjä. Luolassa tehtiin luvattomia kaivauksia 1900-luvun lopulla. Luolan ryöstelyn jälkeen sinne pääsy estettiin.
Aiheesta muualla

Kuvia tai muita tiedostoja aiheesta Onnion Wikimedia Commonsissa
Oxyporhamphus

| Oxyporhamphus |
| --- | --- |
 Oxyporhamphus micropterus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Nokkakalat Beloniformes
Heimo::  Liitokalat Exocoetidae
Suku::  Oxyporhamphus  Gill, 1864
Lajit
 Oxyporhamphus micropterus  Oxyporhamphus similis 
Katso myös
   Oxyporhamphus Wikispeciesissä   Oxyporhamphus Commonsissa 
Infobox OKNimi-testi OK: 
Oxyporhamphus on liitokalojen (Exocoetidae) heimoon kuuluva suku. Suvusta tunnetaan 2 lajia.
Orsini

| Orsini |
| --- | --- |
 Orsini-suvun alkuperäinen vaakuna.
Kotipaikka:  Rooma
Aktiivisena:  1100-luvulta
Ala:  hallitsijoina, paaveina
Perustaja:  Ursus de Paro
Jäseniä:  Celestinus III  Nikolaus III Benedictus XIII Matteo Orsini  Napoleone Orsini Clarice Orsini Pier Francesco Orsini
Orsini on italialainen aatelissuku. Orsinit kuuluivat Rooman vanhimpiin ja vaikutusvaltaisimpiin sukuihin. Sukuun kuuluu lukuisia kardinaaleja ja kolme paavia: Celestinus III, Nikolaus III ja Benedictus XIII.
Rooman vanhat suvut kertoivat mielellään tarinoita myyttisestä alkuperästään. Yhden tarinan mukaan eräällä flanderilaisella leskellä oli poika, jota imetti kesytetty karhu. Tämä poika, Orso, saapui Roomaan noin vuonna 425, ja hän sai maata Umbriasta. Tarinan mukaan suku olisi saanut nimensä tämän Orson mukaan. Suvun alkuperä voidaan joka tapauksessa jäljittää aina Ursus de Paroon ja vuoteen 998 saakka. Orsinit nousivat merkittävään asemaan ensi kerran 1100-luvun lopussa, kun Giacinto Orsinista tuli paavinvaalin jälkeen paavi Celestinus III. Celestinuksen anteliaat lahjat veljenpojilleen loivat pohjan Orsinien huomattavalle maaomaisuudelle.
Seuraavien 100 vuoden aikana uskollisuus paaville kehittyi Orsinin suvussa vankaksi ja myös kannattavaksi perinteeksi. Orsinit nousivat paavinvaltaa tukevien guelfien johtoon ja vastustivat Pyhän saksalais-roomalaisen keisarikunnan keisaria tukevia ghibelliinejä ja Colonnan sukua. Orsinin ja Colonnan mahtisukujen raivokas valtataistelu leimasikin Rooman ja sen lähialueiden politiikkaa vuosisatojen ajan.
Vuonna 1241 Rooman senaattori Matteo Orsini esti kaupunkia joutumasta Pyhän saksalais-roomalaisen keisarikunnan keisarin Fredrik II:n ja Colonnan suvun käsiin. Orsinit saivat 1200-luvun loppuun mennessä yhä enemmän valtaa kirkon politiikassa ja hallinnossa. Neljä Orsinin suvun jäsentä nousi kardinaaleiksi, ja yhdestä heistä, Giovanni Gaetano Orsinista, tuli paavi Nikolaus III vuonna 1277. Orsinien guelfi-yhteydet toivat heille lisäksi maita ja arvonimiä Napolin Angevinin kuningaskunnasta. Orsinit tukivat 1200-luvun lopussa paavi Bonifatius VIII:tta, kun tämä hyökkäsi Colonnan sukua vastaan. Kaikki suvun jäsenet eivät kuitenkaan kannattaneet Bonifatiusta. Kardinaali Napoleone Orsini tuki, osin perhesyistä, Colonnan sukua ja Ranskaa. Hän kannatti myös Klemens V:n valintaa paaviksi vuonna 1305.
Orsinit säilyttivät siitä eteenpäin hallitsevan asemansa Rooman ylimystön piirissä. Ainoastaan Borgioiden valtakausi 1400–1500-luvulla muodosti poikkeuksen. Silloin Orsinit häädettiin linnoistaan ja kolme suvun jäsentä teloitettiin. Tätä jaksoa lukuun ottamatta Orsinit toimivat jatkuvasti johtavissa asemissa niin armeijassa, valtionhallinnossa kuin kirkossa. Vuonna 1629 Orsineista tuli Pyhän saksalais-roomalaisen keisarikunnan ruhtinaita, ja 1718 heistä tuli ruhtinassuku myös Roomassa. Vuonna 1724 Pietro Francesco Orsinista tuli paavi Benedictus XIII.
Orsinin aatelissuku kuului 1800-luvun lopulla niin sanottuun Mustaan aateliin eli niihin sukuihin, jotka pysyivät uskollisina paavi Pius IX:lle Italian kuningaskunnassa. Nimitys Musta aateli on peräisin paaville uskollisten sukujen tavasta käyttää perinteistä mustaa hovipukua.
Nimiq

Nimiq on kanadalaisen Telesat Canada -tietoliikenneyhtiön tietoliikennesatelliittien perhe. Nimi Nimiq tulee Inuittien kielestä joka tarkoittaa voimaa joka yhdistää tai sitoo kappaleet tai kohteet yhteen (engl. any object or force that unites things or binds them together).
Nimiq 1

Nimiq 1 satelliitti laukaistiin Baikonurin avaruuskeskuksesta 20. toukokuuta 1999 Proton D-1-e kantoraketilla. Satelliitti oli Kanadan ensimmäinen kotivastaanottajille suunniteltu tietoliikennesatelliitti. Telesat vuokrasi koko satelliittin lähetyskapasiteetin kanadalaiselle Bell Canadalle.
Valmistaja: Lockheed Martin
Satelliitin tyyppi: Lockheed Martin A2100AX
Paino: 3600 kg
Mitat: 5,8m x 2,4m x 2,4 m ja 27 m² aurinkopaneeli
Sähköntuotto: 120 W
Elinikä: 12 vuotta
Transpondereita: 32 Ku alueella
Kantoraketti: Proton D-1-e
Rata-asema: 91 astetta länteen
Nimiq 2

Bell Canada tilasi Telesatilta Nimiq 2 satelliittin lisätäkseen lähetyskapasiteettia ja aloitti samalla HDTV lähetykset. Satelliitti laukaistiin 29. joulukuuta 2002 Proton Breeze M kantoraketilla. Pian käyttöönoton jälkeen 20. helmikuuta 2003 satelliittissa havaittiin teknisiä vikoja ja aurinkopaneeleiden tuottama virta riitti ainoastaan 26:lle, 32:sta transpondereista. Nimiq 4 satelliittin laukaisun jälkeen Nimiq 2 siirrettiin samaan rata-asemaan Nimiq 1:n kanssa.
Valmistaja: Lockheed Martin
Satelliitin tyyppi: Lockheed Martin A2100AX
Paino: 3600 kg
Mitat: 5,8m x 2,4m x 2,4 m ja 27 m² aurinkopaneeli
Sähköntuotto: 120 W
Elinikä: 12 vuotta
Transpondereita: 32 Ku ja 2 Ka alueelle
Kantoraketti: Proton Breeze M
Rata-asema: 82 astetta länteen (nykyisin 91 astetta länteen)
Nimiq 3, 4i, 4iR

Nimiq 2 satelliitissa ilmenneiden teknisten ongelmien vuoksi Bell Canada vuokrasi yhdysvaltalaiselta DirecTV yhtiöltä, sen käytöstä poistamia satelliitteja jotka olivat edelleen kiertoradalla. DirectTV3 ja DirectTV2 nimettiin uudelleen nimillä Nimiq 3 ja Nimig 4i. Nimiq 3 sijoitettiin samaan rata-asemaan Nimiq 2 satelliitin kanssa täydentämään teknisten ongelmien vuoksi puuttuvaa kapasiteettia. Nimiq 4i sijoitettiin samaan rata-asemaan Nimiq 1:n kanssa tehostamaan lähetystehoa. Nimig 4i satelliitin polttoaine loppui ja se korvattiin 28. huhtikuuta 2007 Nimiq 4iR satelliitilla.
Nimiq 4

Nimiq 4 laukaistiin Proton Breeze M kantoraketilla 20. syyskuuta 2008 ja se korvasi ikääntyvän Nimiq 4iR satelliittin.
Valmistaja: Astrium
Satelliitin tyyppi: EADS - E3000
Paino: 4850 kg
Pituus: 39 m aurinkopaneelin kanssa
Sähköntuotto: 12 kW
Elinikä: 15 vuotta
Transpondereita: 32 Ku ja 8 Ka alueelle
Kantoraketti: Proton Breeze M
Rata-asema: 82 astetta länteen
Nimiq 5

Tammikuussa 2007 Telesat tilasi Nimiq 5 -satelliitin yhdysvaltalaiselta Space Systems/Loral -yhtiöltä, joka rakentaa sen LS-1300-satelliittirungolle. Satelliitin alihankkijoina toimi kanadalaisia yrityksiä: Com Dev International Ltd valmisti multipleksereitä ja kytkimiä ja MacDonald, Dettwiler and Associates Ltd valmisti satelliitin antennit.
Satelliitin alkuperäisenä tehtävä on välittää digitaalista TV-lähetyksiä Kanadaan, mutta laukaisun jälkeen satelliittin koko kapasiteetti vuokrattiin yhdysvaltalaiselle Dish Network yhtiölle. Satelliitissa on 32 Ku-taajuuskaistan transponderia. Satelliitin asema on 72,7 astetta läntistä pituutta, päiväntasaajan yllä 30 000 km merenpinnan yläpuolella eli geostationaarisella kiertoradalla. 4850 kg painava satelliitti toimii 15 vuotta.
Se laukaistiin Baikonurin avaruuskeskuksesta 18. syyskuuta 2009 Proton Breeze M-kantoraketilla.
Valmistaja: Loral
Satelliitin tyyppi: FS1300
Paino: 4850 kg
Pituus: 39 m aurinkopaneelin kanssa
Sähköntuotto: 12 kW
Elinikä: 15 vuotta
Transpondereita: 32 Ku
Kantoraketti: Proton Breeze M
Rata-asema: 72,7 astetta länteen
Aiheesta muualla

http://www.telesat.ca
Orsk

| Orsk Орск |
| --- | --- |
 Orskin rautatieasema
 lippu:  vaakuna
 Orenburgin alue Venäjän kartalla, alla kaupungin sijainti alueella
 Orsk
 Koordinaatit: 51.20°N, 58.567°E 
Valtio:  Venäjä
Hallinnollinen alue:  Orenburgin alue
Perustettu:  1735
Kaupungiksi:  1865
Pinta-ala:  
 – Kokonaispinta-ala:  584 km²
Väkiluku (2010)  ():  280 523
Aikavyöhyke:  UTC+5 (MSK+2)
 
 www.orsk-adm.ru 
 Ajoneuvojen rekisterikoodi: 56 
Infobox OKVirheellinen NIMI-arvo: 
Orsk (ven. Орск) on kaupunki ja rautatielinjojen risteyspaikkakunta Orenburgin alueella Etelä-Uralilla Uraljoen varrella. Kaupungissa oli vuoden 2010 väestönlaskennan mukaan 239 800 asukasta.
Orsk perustettiin venäläisten tutkiessa etelä-Uralia. Ensimmäisen asutuksen perusti Ivan Kirillovin retkikunta 1735 linnoitukseksi Preobraženskaja-vuorelle Jaikjoen (Uralin) vasemmalle rannalle. Linnoitus muodosti Venäjän valtakunnan rajan ja oli tulliasema kaupankäynnissä Kazakstanin ja Aasian kanssa. Vuonna 1740 alkuperäinen Orenburgin väestö siirtyi jokea alajuoksulle päin. Or-joen suulle jäänyt asutus sai nimen Orsk. Kaupunginoikeudet se sai 1865. Kaupunki alkoi kasvaa varsinaisesti vasta 1870-luvulla.
Venäjän sisällissodan aikana se vaihtoi omistajaa neljästi eri puolten välillä. 1930-luvulla kaupunkia alettiin teollistaa alueen runsaiden mineraalivarojen varassa.
Vuoden 2024 huhtikuussa tapahtuneet padon murtumat jättivät suuren osan kaupungista Uraljoen tulvaveden alle ja aiheuttivat tuhansien asukkaiden evakuointeja.
Orenburgin alue kartalla
Normannit

Normannien valloitukset punaisella. Normannikulttuuri oli erityisen yritteliäs ja mukautuva, minkä ansiosta se levisi Pohjois-Ranskan Normandiasta muun muassa Englantiin, Skotlantiin ja Irlantiin sekä Välimeren alueella Etelä-Italiaan, Sisiliaan ja Maltalle.
Normannit ("pohjoisen miehet") olivat skandinaavisperäinen, Normandian seudulle Ranskaan asettunut väestö, joka keskiajalla vaikutti merkittävästi muun muassa Britteinsaarilla ja Välimerellä.
Normandiassa

Normannit olivat alkuperältään skandinaavisia valloittajia (etenkin tanskalaisia viikinkejä), jotka 800-luvun loppupuolella alkoivat hallita Pohjois-Ranskan osaa, joka nykyään tunnetaan Normandiana. Viikinkipäällikkö Rollon (855–932) johdolla normannit tekivät Ranskan kuninkaan Kaarle Yksinkertaisen (879–929) kanssa sopimuksen, jonka nojalla he saivat haltuunsa pienen alueen Seinen alajuoksulta vuonna 911. Sopimuksen määrittämiä valtasuhteita ei tarkasti tunneta, mutta todennäköisesti Rollo ei vielä saanut herttuan arvoa, joka oli normanneilla Rikhard II:sta alkaen. Myöhemmin Rollo laajensi alueen nykyisen Normandian laajuiseksi. Vastaavia sopimuksia, joiden pohjalta viikingit saivat haltuunsa jonkin tärkeän joen alajuoksun alueen, tekivät viikinkiaikana monet ruhtinaat: Viikinkien oli tarkoitus lähinnä torjua muiden viikinkien ryöstöretket. Normandia oli harvoja tällaisia kestäneitä viikinkiläänityksiä.
Jo Rollo oli kääntynyt kristinuskoon ainakin nimellisesti, tosin testamentissaan hän vielä antoi määräyksen sekä lahjoittaa rahaa kristilliselle kirkolle että valmistaa ihmisuhrin. Hänet haudattiin Roueniin, joka oli normannihovin sijaintipaikka alusta asti. Rouen vaurastui mm. viikinkien ryöstösaaliilla tehdyn kaupan myötä. Myöhemmät normannihallitsijat omaksuivat kristinuskon täysin ja myös muinaisnorja vaihtui ranskaan ilmeisesti jo yhden-kahden sukupolven aikana. Skandinaavinen kieli jätti kuitenkin Normandiaan joitakin paikannimiä (esimerkiksi -torp, -tot-, -lund-loppuisia) sekä murteeseen muutaman lainasanan, lähinnä merenkulkusanastoon. Normannit omaksuivat Ranskassa kehittymässä olleen läänityslaitoksen, josta he muodostivat loogisen kokonaisuuden, jota sovelsivat valloittamissaan ulkomaissakin.
1000-luvulle tultaessa normannihovi oli ilmeisen pitkälle unohtanut myös skandinaaviset tavat, joskin Vilhelm Valloittajan (1028–1087) vaiheita kuvaavassa Bayeux'n seinävaatteessa normanneilla esiintyy vielä viikinkityyppiseksi sanottu hiusmuoti. Normandia säilyi melko itsenäisenä aina siihen saakka, kun Ranskan kuningas Filip II Augustus (1165–1223) valloitti herttuakunnan vuonna 1204. Normanniherttuat kuitenkin vannoivat aina nimellistä uskollisuutta Ranskan kuninkaalle.
Britanniassa

Normannit olivat yhteydessä Englantiin varhaisvaiheistaan saakka. Englannin kuningashuone ja Normandian herttuat kytkeytyivät yhteen Normandian herttuan Rikhard I Pelottoman tyttären Emman naitua Englannin kuninkaan Ethelred II Neuvottoman (n. 968–1016). Vuonna 1066 Normandian herttua Vilhelm II (1028–1087) valloitti Englannin ja nousi sen kuninkaaksi Vilhelm Valloittajana. Tällä oli suuri vaikutus Englannin kieleen ja kulttuuriin.
Skotlantiin normannit saapuivat Vilhelmin valloitettua sen 1072. He rakensivat linnoja ja perustivat aatelissukuja, joiden keskuudesta tuli eräitä myöhempiä kuninkaita, kuten Robert Bruce, sekä muutamia ylämaiden klaaneja.
Välimerellä

Normanneja saapui Italiaan sotureiksi 1000-luvun alussa ilmeisesti Jerusalemista palaavien pyhiinvaeltajien välittämien yhteyksien kautta. Merkittävimpiin Italiaan saapuneisiin normannisukuihin kuuluivat Tancred de Hautevillen jälkeläiset. Normannit saivat herttuan ja kreivin titteleitä sekä haltuunsa alueita muun muassa Apuliassa ja Calabriassa, joista käsin he pääsivät valtaamaan Maltan ja Sisilian saraseeneilta Robert Guiscardin sekä tämän veljen Roger Suurkreivin johdolla. Vastapaavi kruunasi Rogerin pojan Roger II:n Sisilian kuninkaaksi 1130. Normannit yhdistivät bysanttilaiset, arabialaiset ja lombardialaiset hallintovaikutteet omaan feodaalimalliinsa muodostaen ainutlaatuisen hallintomuodon, jossa vallitsi huomattava uskonnollinen vapaus. Normannieliitin ohessa Sisiliassa vaikutti juutalaista, islamilaista, katolista ja ortodoksista ylimystöä. Sisilian kuningaskunta säilyi normanneilla vuoteen 1194, jonka jälkeen se siirtyi Hohenstaufen-dynastialle.
Palestiinassa

Ristiretkien johtajiin kuului normanneja, kuten Tankred. Taranton Bohemund perusti ensimmäisen ristiretken yhteydessä Antiokian ruhtinaskunnan, joka oli olemassa vuosina 1098–1268.
Aiheesta muualla

Kuvia tai muita tiedostoja aiheesta Normannit Wikimedia Commonsissa
Opsonisaatio

Opsonisaatio on prosessi, jossa elimistöön päässeen mikrobin tai muun vierasaineen pintaan tarttuu siihen erikoistunut vasta-ainemolekyyli eli opsoniini, jonka avulla syöjäsolut eli fagosyytit tunnistavat ja tuhoavat ne.
Vasta-aineet vaikuttavat monin tavoin elimistön immuunipuolustuksessa. Ne voivat auttaa fagosytoosia tarttumalla bakteerin pintaan eli opsonisoimalla bakteerin. Bakteeri, jolla on pinnassaan fagosytoosia estävä kapselirakenne, joutuu fagosytoitavaksi, kun kapselivasta-aineet opsonisoivat sen. Opsonisaatio on siis tärkeä fagosytoivien solujen toimintaa tehostava mekanismi ja samalla tärkeä vasta-aineiden toimintamekanismi.
Ossi-Petteri Grönholm

| Ossi-Petteri Grönholm |
| --- | --- |

Henkilötiedot
Syntynyt: 17. syyskuuta 1981 (ikä 43) Kotka, Suomi
Kansalaisuus:   Suomi
Jääkiekkoilija
Lempinimi:  Bosse, O-P, OPG
Pelipaikka:  puolustaja
Maila:  vasen
Pituus:  180 cm
Paino:  94 kg
Seura
Seura:  ei joukkuetta
Pelaajaura
Pääsarjaura:  2001–2017
Aik. seurat:  Titaanit (II-div./S-S) Pelicans (SML) KJT (Mestis) SaiPa (SML) Frölunda HC (SEL) Kärpät (SML)  Brynäs_IF (Elitserien)   Malmö Redhawks (Allsv.) HPK (SML) KooKoo (SML)
Ossi-Petteri Grönholm (s. 17. syyskuuta 1981 Kotka) on pelaajauransa päättänyt suomalainen jääkiekkopuolustaja, joka pelaa SM-liigajoukkue KooKoossa. Hän on pelityyliltään puolustava puolustaja.
Muuta

Grönholmin isä Auvo on entinen alempien sarjojen puolustaja. Kotkan Titaanit on jäädyttänyt hänen pelinumeronsa 15.
Onni Toivola
Albumit

Onni Toivola Alaska yhtyeineen (1975)
Onni Toivola kiertää Suomea Alaska yhtyeineen (1976)
Onni Toivola  (1978)
Onni Toivola: Käy tanssimaan (1978)
Ouvéan lentoasema

Ouvéan lentoasema (IATA: UVE, ICAO: NWWV) on Uuden-Kaledonian Ouvéan saaren lentoasema. Se sijaitsee neljän kilometrin päässä Fayaouén kylästä itään. Vuonna 2014 sen kautta kulki noin 83 000 matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Air Calédonie: Lifou, Nouméa